[Foto’s] 747-vlieënier neem mooiste foto’sFoto: Christiaan van Heijst Min mense het ŉ beter uitsig op asemrowende natuurtonele soos vlieëniers, en ŉ Boeing 747-vlieënier het besluit om dié tonele met almal te deel. “Van jongs af is dit al vir my ŉ groot vreugde om die prag van natuurlike lig in al sy vorme vas te vang,” skryf die Nederlander Christiaan van Heijst op sy webwerf. “Later het ek dit met vlieg gekombineer en ŉ nuwe passie het ontstaan. Ek sien die hele wêreld danksy my beroep, en ek is bevoorreg om in ŉ posisie te wees waar ek verskillende dele van die planeet met my kamera vas te vang en dan dié skoonheid te verewig.” Van Heijst (33), ŉ vlieënier vir Cargolux, Europa se grootste vraglugredery, gebruik ŉ Nikon D800 om die donderstorms, sonsondergange, volmane en selfs noorderlig af te neem. Hy het al verskeie National Geographic-pryse ontvang vir sy foto’s. Besoek sy webwerf vir nog foto’s